Komission asetus (EY) N:o 2359/2002,

annettu 27 päivänä joulukuuta 2002,

tariffikiintiöiden avaamisesta vuodeksi 2003 tiettyjen Tsekistä, Romaniasta ja Slovakiasta peräisin olevien tuotteiden tuonnille Euroopan yhteisöön

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2580/2000(2), ja erityisesti sen 7 artiklan 2 kohdan,

ottaa huomioon Euroopan yhteisöjen ja niiden jäsenvaltioiden sekä Tsekin tasavallan Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi tehdyn pöytäkirjan tekemisestä 22 päivänä lokakuuta 1998 tehdyn neuvoston päätöksen 98/707/EY(3), ja erityisesti kyseisen päätöksen 2 artiklan 1 kohdan ja kyseisen pöytäkirjan 2 ja 6 artiklan,

ottaa huomioon Euroopan yhteisöjen ja niiden jäsenvaltioiden sekä Romanian Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi tehdyn pöytäkirjan tekemisestä 5 päivänä lokakuuta 1998 tehdyn neuvoston päätöksen 98/626/EY(4), ja erityisesti kyseisen päätöksen 2 artiklan 1 kohdan ja kyseisen pöytäkirjan 2 ja 5 artiklan,

ottaa huomioon Euroopan yhteisöjen ja niiden jäsenvaltioiden sekä Slovakian tasavallan Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi tehdyn pöytäkirjan tekemisestä 5 päivänä lokakuuta 1998 tehdyn neuvoston päätöksen 98/638/EY(5), ja erityisesti kyseisen päätöksen 2 artiklan 1 kohdan ja kyseisen pöytäkirjan 2 ja 6 artiklan,

sekä katsoo seuraavaa:

(1) Jalostettujen maataloustuotteiden kaupasta Tsekin tasavallan, Romanian ja Slovakian kanssa tehtyjen Eurooppa-sopimusten pöytäkirjoissa nro 3, sellaisina kuin ne ovat muutettuina kyseisten sopimusten mukauttamista koskevilla pöytäkirjoilla, määrätään Tsekin tasavallasta, Romaniasta ja Slovakiasta peräisin olevien tuotteiden tuonnissa sovellettavien vuotuisten tariffikiintiöiden myöntämisestä. Kyseiset kiintiöt olisi avattava vuodeksi 2003.

(2) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetulla komission asetuksella (ETY) N:o 2454/93(6), sellaisena kuin se on viimeksi muutettuna asetuksella (EY) N:o 444/2002(7), vahvistetaan tariffikiintiöiden hallinnointia koskevat säännöt. On aiheellista huolehtia siitä, että tällä asetuksella avattuja tariffikiintiöitä hallinnoidaan kyseisten sääntöjen mukaisesti.

(3) Tässä asetuksessa säädetyt toimenpiteet ovat liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Avataan Tsekin tasavallasta, Romaniasta ja Slovakiasta peräisin olevia, tämän asetuksen liitteissä I, II ja III mainittuja tuotteita koskevat vuotuiset tariffikiintiöt 1 päivästä tammikuuta 2003 31 päivään joulukuuta 2003 mainituissa liitteissä vahvistetuin edellytyksin.

2 artikla

Komissio hallinnoi 1 artiklassa tarkoitettuja yhteisön tariffikiintiöitä asetuksen (ETY) N:o 2454/93 308 a, 308 b ja 308 c artiklan mukaisesti.

3 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä tammikuuta 2003.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 27 päivänä joulukuuta 2002.

Komission puolesta

Erkki Liikanen

Komission jäsen

(1) EYVL L 318, 20.12.1993, s. 18.

(2) EYVL L 298, 25.11.2000, s. 5.

(3) EYVL L 341, 16.12.1998, s. 1.

(4) EYVL L 301, 11.11.1998, s. 1.

(5) EYVL L 306, 16.11.1998, s. 1.

(6) EYVL L 253, 11.10.1993, s. 1.

(7) EYVL L 68, 12.3.2002, s. 11.

LIITE I

TSEKIN TASAVALTA

>TAULUKON PAIKKA>

LIITE II

ROMANIA

>TAULUKON PAIKKA>

LIITE III

SLOVAKIA

>TAULUKON PAIKKA>